JohanHeinsen/ENO huggingface dataset:
Lolland-Falsters Stifts-Tidende, 1840-02-28
Collegialtidendens sidstudkomne N meddeler følgende nærmere Bestemmelser med Hensyn til Kjøbstædernes Communalvæsen, hvilke Cancelliet er bleven foranlediget til at afgive efter derom indkomne Forespørgsler, nemlig: 1) Det kan ei ansees stemmende med Hensigten og Bogstaven i CommunalAnordningens § 21 paa samtlige Skatteydere at iværksætte Ligningen af, hvormeget hver især har at betale af hver enkelt af de forskjellige Skatter, der skulle udredes efter Formue og Leilighed, hvorimod Ligningen af de anførte Udgifter bør udføres under Et paa hvert skattepligtigt Jndivid, uden Udregning af det Qvotum, der af det betalte Beløb skal tilflyde hver enkelt af de forskjellige Communal-Jndretninger; 2) Naar en Ligning i en Kjøbstad først er tilendebragt bør ingen Efterligning iværksættes paa de i Aarets Løb tilflyttende Jndivider, hvilke først blive at inddrage under næste Aars Ligning. Bladet Fædrelandet giver Enhver at betænke, hvad Jndtryk det vilde gjøre, dersom Nogen paa en Tid da en af de første og nærmeste Gjenstande, hvorpaa et fornuftigt Besparelsesystem maa være rettet, er Formindskelsen af den umaadelige Hær af Embedsmænd, hvoraf de fleste Forretnings grene bugne skulde falde paa at foreslaae Oprettelsen af nye Sinecurer, eller Besættelsen af unyttige og kostbare Hofcharger, der, saaledes som f. Ex. Oberhofjægermesterposten, længe kun have figureret i Statscalenderens Cadres, uden i Virkeligheden at have bebyrdet det skatteydende Folk.
Lolland-Falsters Stifts-Tidende, 1840-02-28
J Anledning heraf bemærker Kbhpst., at der vel har været Tale om den nævnte Hofcharges Besættelse, men formener tillige, at det aldeles ikke er nogen nødvendig Følge heraf at Statskassens Udgifter skulde forøges. Kbhpst. er derimod af den Mening; at den fornødne Capacitet til denne Charge ogsaa maatte kunne findes hos Hofmænd, der baade have saa lidet at varetage og ere saa vel aflagte, at de for den blotte Honneurs Skyld nok ogsaa kunde overtage hiin Post med. Og seer man hen til Hs. Majes tydelig udtalte Forsæt: at ville anbringe i Embeds poster netop saadanne, som, skjøndt de endnu ere karske og rørlige, nyde høie Pensioner eller Vartpenge af Statskassen, saa kunne vi ikke andet end finde det i høieste Grad utroligt, at en Post, som den nævnte, der vel er aflagt med en 3 a 4000 Rbd., skulde blive besat paa anden Maade end pr. honneur at overdrages en Hof-Embedsmand, der allerede nyder en lignende Lønning, og, foruden Evnen, har al den Tid til sin Raadighed, som udfordres til Opfyldelsen af de Pligter, en Overhofjægermesters Function fører med sig.
Lolland-Falsters Stifts-Tidende, 1840-02-28
Jndtil Christian den Syvendes Tid erholdt ingen af de kjøbenhavnske Borgermilitair-Officerer, ene med Undtagelse af Stadshauptmanden, nogen Godtgjørelse for deres Tjeneste, og at dette senere er bleven indført, maa saameget mere beklages, da Byrden af Officerernes Tjeneste neppe er større, end det simple Mandskab, og da det visseligen hverken er i Corpsets eller i det Offentliges Jnteresse, dersom Officeerchargen fra en Hæderspost skulde synke ned til at blive et Levebrød. Det skulde derfor høiligen glæde os, dersom det skulde stadfæste sig, hvad en Jndsender har tilmeldt os, at det mellem Officererne skulde være paatænkt, frivilligen at renoncere paa al Gage eller Lønning. Skeer dette, da vil det vistnok være en ikke ganske ubetydelig Besparelse for det med alle mulige Sorter Afgifter, saa haardt betyngede Borgerskab, men endnu langt vigtigere vil den moralske Jndflydelse blive af en Beslutning, der vil være et mægtigt Skridt til at hæve vor Borgervæbning fra en Borgermilits til en sand Nationalgarde. (Fædrel.)
Lolland-Falsters Stifts-Tidende, 1840-02-28
Af alle mulige Principer for Embedsbesættelse, er vistnok personligt og reent privat Forhold til den, hvem af Staten en saadan Besættelse væsentlig er overdragen, det sletteste; og dets Anvendelse bliver dobbelt urigtig, jo mindre betydelig den Mand er, der paa saadan Maade veed at gjøre sin Jndflydelse gjældende. Vi ville derfor haabe, at der ligger en eller anden Misforstaaelse til Grund for hvad man har tilmeldt os, at den afdøde Forst betjent Sørensens Post i Jægersborg Dyrehave, der anslaaes til 800 Rbd. aarlig, og som attraaes af flere duelige og værdige Embedsmænd under Køer. Forstvæsenet, skal være bortgiven til Kammerdirecteur Schønheyders private Tjener. (Fædrel.)
Lolland-Falsters Stifts-Tidende, 1840-02-28
Af Veile Avis erfares, at 1593 Landmænd, fra 48 Sogne i Veile Amt have til Kongen indsendt en Adresse, hvori de - idet de med Ærefrygt og hjertelig Hengivenhed bringe Hs. Majestæt deres Hylding - troe at efterkomme Kongens Villie, den nemlig at høre Sandhed, ved at fremhæve Hvad der rører sig i Folket og Hvad det føler Trang til, og i den Anledning især paapege følgende Punkter: 1) Finantsernes Ordning, saa at Statens trykkende Gjæld aarligt kan formindskes. 2) De kostbare Collegiers og hele Regjerings-Maskinens Reduction og Simplification. 3) Den almindelige Værnepligts Jndførelse, hvorved Skillevæggen imellem Bondestanden og de andre Stænder vil briste og Folket smelte sammen til et Heelt, der med langt større Kraft end hidtil vil kunne modstaae udvortes Fjender. 4) Offentlighed i Tale og Skrift ligefra Embedsmændenes hidtil hemmelige Erklæringer indtil Stændersalen. 5) Men frem for Alt en Statsforfatning, som kan sikkre Danmarks Lykke gjennem Aarhundreder. At dette vil skee under D. Ms. Regjering" – saa slutter Adressen - det ønsker, det haaber Folket; thi kun af en saa god, saa udmærket Regent kunne vi vente det. Allernaadigste Konge! frit, uforbeholdent, uden Jndskydelse fra andre Kanter have vi her paapeget vore Ønsker og Anskuelser; thi vi vide at Christian V111, som en Ven af Sandheden ikke vil tage os det ilde op. Frit og uden Tvang love og tilsværge vi D. M. Huldskab og Troskab, stedse beredte at fremme D. M.s veldædige Hensigter og vor Konges Vel. (Kbhpst.)
Lolland-Falsters Stifts-Tidende, 1840-02-28
Handelsbogholder Saurbrey (tidligere bosat i Aarhuus) har nylig fuldendt et Verdenstheater, hvorpaa han har anvendt et heelt Aars Arbeide, men som ogsaa er saa smukt man kan tænke sig. Det er 3 Alen dybt, og næsten ligesaa høit og bredt. Cancelliet har nu givet ham Tilladelse til offentligt at forevise dette Theater i en Tid af 3 Maaneder. (Aarh. Av.)¬
Lolland-Falsters Stifts-Tidende, 1840-02-28
J Thisted Avis fortælles, som en sand Tildragelse og som Beviis paa hvorledes de dertillands bestaaende gudelige Forsamlinger virke i enhver god Retning: at efterat det længe havde været omhandlet, at Tobaksrygen vistnok hørte til de kjødelige Synder, uden at den bekjendte Siælesørger i disse Forsamlinger ligefrem af Skriften kunne bevise noget Forbud imod denne Skjødesynd, udfandt man dog omsider at Hvad der gaaer ud af Munden gjør Mennesket ureent, og da der tillige skrevet staaer: den gamle Adam i os skal druknes, og døe med alle Lyster. – saa fik Mette sin Mand Poul næste Dag til at drukne sin værdifulde Tobakspibe, for saaledes at give det første priselige Exempel. Hvormange der have fulgt det – tilføier Beretningen – vides endnu ikke; kun dette er vist, at fra nu af sees ingen Piber mere.
Lolland-Falsters Stifts-Tidende, 1840-02-28
Ved den preussiske Gesandt, Baron Schoultz von Ascheraden, har Hs. Maj. Kongen den 25 dennes modtaget den sorte Ørns Orden. (Dagen.)
Lolland-Falsters Stifts-Tidende, 1840-02-28
Professor, Dr. theol. og forhenværende Stiftsprovst i Sjællands Stift, Clausen, er død den 25de d. M. i sit 82de Aar, efter længere Tids Svagelighed.
Lolland-Falsters Stifts-Tidende, 1840-02-28
Ved Parolbefaling af 24de dennes har Hs. Maj. Kongen allernaadigst tilladt de virkelige Regimentsdyrlæger at anlægge og bære Armeens Feldt tegn, samt de characteriserede Regimentsdyrlæger at bære civil Portepe af Guld og med blaa Silke.
Lolland-Falsters Stifts-Tidende, 1840-02-28
Gaabense den 26 Februar. Beltet imellem Sjælland og Falster er endnu tillagt med Jis, saa at Transporten skeer med Jisbaade, og over Masneden.
Lolland-Falsters Stifts-Tidende, 1840-02-28
Udenlandske Efterretninger. For Enhver, der har fulgt Begivenhederne i og udenfor Europa efter Wiener-Congressen, vil det være paafaldende, at, medens man har seet Spirer til mange store Begivenheder bryde frem, har man dog intetsteds seet dem selvstændig udvikle sig, men hvor de ikke aldeles have kunnet tilintetgjøres, der har man strax søgt, ved Diplomatikernes kunstforstandige Kniv, at pudse dem saaledes til, at de kunne passe i de engang bestemte Former. Hvad vi her have bemærket i Almindelighed, kan efter vor Formening med fuld Føie anvendes paa Orienten, og da, efter engelske Blade, Anliggenderne nu atter have faaet et nyt Udseende, ville vi paany gjennemgaae hvad her er passeret, da det er unægteligt, at i Orienten ligger den Vulcan, skjult, hvis Udbrud vil forstyrre Europas Fred. Vil man danne sig et fuldstændigt Begreb om Forholdene mellem Tyrkiet og Ægypten, da maa man stedse have for Øie, at det, der her har fremkaldt de saa oftomtalte Forviklinger, ene er den Omstændighed, at Englands, Frankrigs og Ruslands Jnteresser her ere komne i fjendtlig Berørelse med hverandre, og at man har søgt at løse den derved opstaaede Knude af Diplomatikens Vei, istedetfor, som i gamle Dage, strax at bruge Sværdet. Spørger man nu hvilke Jnteresser, der saaledes ere komne i Collision med hinanden, da seer man letteligen, at det er Englands og Ruslands Stræben efter at hævde Herredømmet i Asien, der har gjort disse Magter til Rivaler, og da de nu hver fra sin Side ere trængte frem mod hinanden, maa naturligviis det Terrain, der ligger mellem begge Magter, blive det Sted, hvor Kampen udfægtes.
Lolland-Falsters Stifts-Tidende, 1840-02-28
Blandinger. Ved alle Kyster, ligefra Jsland til Barbariet, og ved det hele Atlantiske Hav, fra Grønland til Øen Nyersey, findes et Siv, som hidtil ikke har tjent til noget andet kunstigt Brug, end maaskee til Maatter (derfor har Englænderne ogsaa kaldt det mat reed). Det er Arundo arenaria Lin hos Englænderne ogsaa kaldet Beach gratt eller Strandgræs. Da Flyvesandet, paa hvilket det voxer, derved bliver fastholdt i sit Leie, saa bliver der af den engelske Regjering aarligen ikke anvendt ubetydelige Summer paa Opdyrkningen af Plantningen, for at forhindre Tilintetgjørelsen af vigtige Anker- og Havnepladser. Nu har samme pludselig fundet en anden, mere kunstig Anvendelse, idet deraf fabrikeres Papir og Pap. Opfindelsen tilkommer en vis Hr. Sanderson fra Dorchester. Papiret skal være stærkt, blødt og glat, og fortræffeligt modtage og taale Blækket. Pappapiret roses ligeledes meget.
Lolland-Falsters Stifts-Tidende, 1840-02-28
Et Par norske Matroser, som vare hyrede med et Skib fra Christianssand til Lofoden, fandtes den 16 Jan. om Morgenen døde i Køien, qvalte af Kuldamp. – Atter et advarende Exempel. Skibsefterretninger. Fra 1ste Marts vil paa St. Catharinas Point paa Øen Wight blive tændt et nyt Fyr, som befinder sig 173 engelske Fod over Havet ved almindeligt Høivande; det er et stort stadigt Fyr, og synligt i alle Retninger. For at dette ikke skal forvexles med Fyret paa the Needles, vil dette sidste herefter vise et rødt Lys. – Et fransk Skibs Plyndring af algierske Røvere, har givet Anledning til, at der i Algier er udkommet en Bekjendtgjørelse, hvori alle Skibe advares om, for at undgaae disse arabiske Kapere, at holde sig saa langt fjernede som muligt fra alle Havne, som ikke ere besatte af de Franske.
Lolland-Falsters Stifts-Tidende, 1840-02-28
Ved Tallotteriets 1099de Trækning i Kjøbenhavn udkom: Reisende fra den 19de til den 26de Febr. 1849. Fra Gaabense til Vordingborg. Med Pakkeposten: Student Bech. Med Personposten: Handelsfuldm. Hage; Apotheker Schmidt; Skytten Hansen; Jfr. Radecke; Sadelmagersvend Dahl. Udenfor Posterne: Amtmand de Reergaard, Proprietair Langsted; Godsforvalter Thye. Fra Vordingborg til Gaabense. Med Pakkeposten: Baron Rosenkrantz og Tjener, Pastor Winding; Tømmermester Rasmussen. Med Personposten Forpagterne Eibye, og Jessen; Toldinspecteur Bille, udenfor Posterne: Forvalter Thye; Contorist Høier, Gartnerlærling Jensen.
Lolland-Falsters Stifts-Tidende, 1840-02-28
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 1
Lolland-Falsters Stifts-Tidende, 1840-02-28
AVERTISSEMENTS. Fra Bærenzens Lithografiske Anstalt er udkommet og faaes hos Undertegnede a 1 Rbd.: Frederik den Sjette paa Lit de parade. Frederik den Sjettes Sarcophag paa Castrum doloris. H. Bergggreen.
Lolland-Falsters Stifts-Tidende, 1840-02-28
Til mine Velyndere. De ærede Kunder, der har og fremtidigen vil forunde mig deres Arbeide, maa jeg herved for Eftertiden bede, at de godhedsfuld, saavel ved skriftlige som mundtlige Bestillinger, henvende dem directe til mig selv, saa ofte de maatte behøve, og ville unde mig noget Arbeide. Da jeg i den senere Tid ofte er kommen til Kundskab om, at Arbeide, som var formeent at komme mig til Gode, er ved tredie Mands Mellemkomst, kommen til ganske anden Bogbinder, Enhver vil vist tilstaae, at saadant i flere Henseender er mig til Skade, som det end ikke altid er Manden ligegyldigt hvem der udfører hans Arbeide. Vil jeg kun herved, idet jeg gjør mine Redigeret, trykt og udgivet af W. F. Laub i Nykjøbing. ærede Kunder og Enhver, som vil forunde mig nogen Fortjeneste, opmærksomme paa mere Forsigtighed med saadanne Bestillinger til mig, af ærligt Hjerte, forsikkrende mine ærede Kunder og Medborgere, at kun Nødvendighed, med Hensyn til min talrige Familie m. m., byder mig, paa ærlig Maade, saavidt muligt er, at sikkre mig den Fortjeneste, mig vorder forundt. Nykjøbing den 26de Februar 1840. Ærbødigst Joh. Madsen, Bogbinder.
Lolland-Falsters Stifts-Tidende, 1840-02-28
Damp Chocolade, udarbeidet til den fuldkomneste Fiinhed i lukkede Maskiner i den Deichmannske Handels Chocolade-Fabrik ved Kjøbenhavn erholdes til Fabrikpriserne, 2 Mk. 4 s. a 8 Mk. pr. Pd., hos Hr. P. H. Berg i Nykjø- Hr. Agent L. J. Benzon i Stubbekjøbing. kjøbing paa Falster. H. Dorph i Saxkiø- - S. M. Roepstorff og bing. Chr. Holst i Nakskov. L. Wilcken i Mariboe. -J. Gottschalck J. H. Heidenheim i Stege. J. E. Hald i Præstøe.
Lolland-Falsters Stifts-Tidende, 1840-02-28
Nysted. B. H. Pohler i Nød- - H. P. Ditzel i Vordingborg.
Lolland-Falsters Stifts-Tidende, 1840-02-28
At jeg er flyttet med min Spekhøkerhandel fra Langgaden af, til Østergade, bekjendtgjøres herved for alle Dem, som vilde unde mig Deres Handel, med Anmodning at de ville henvende Dem til mig hersteds. Line Høyer, Enke efter Skoemager Bruun.
Lolland-Falsters Stifts-Tidende, 1840-02-28
Hos Undertegnede istandsættes Præstekraver og nye syes, til billigste Priser. Saxkjøbing den 21de Febr. 1840. M. C. Bagger.
Lolland-Falsters Stifts-Tidende, 1840-02-28
En Embedsmand i Kjøbenhavn ønsker sig et Par Pensionairer i Huset: Betingelserne ere 200 Rbd. om Aaret, hvorfor da tillige vil blive givet fri Underviisning i det tydske, franske og engelske Sprog, der vexelviis daglig vil blive talt med dem. Adressecontoiret giver nærmere Underretning.
Lolland-Falsters Stifts-Tidende, 1840-02-28
Skulde Nogen her i Stiftet attraae en Commissionair i Kjøbenhavn, kan Adressecontoiret give Anviisning.
Lolland-Falsters Stifts-Tidende, 1840-02-28
Af umyndiges Midler, henhørende under Durupgaard Godses Overformynderie, kan 500 Rbd. r. S., imod lovbefalet Sikkerhed erholdes til Laans, enten strax eller til forestaaende Juni Termin, naar man desangaaende henvender sig til Undertegnede. Ourupgaard paa Falster den 23 Februar 1840. Ferrall.
Lolland-Falsters Stifts-Tidende, 1840-02-28
Auction. Løverdagen den 7de Martii d. A. Formiddag Kl. 10, lader Garverne A. Bech og F. Møller paa Bechs Bopæl paa Torvet her i Byen ved Auction opbyde til Bortsalg, et Parti Huder, forarbeidede til Saalelæder, Beensaalelæder, Smurt læder, saa og en Deel sorte og brune Kalveskind, Hestelæders Bagparter og Affald, samt Virlæders Skind og garvede Hestehuder. Bekjendte vederhæftige Kjøbere gives Credit til Mikkelsdag d. A. Nyekjøbing den 26de Februarii 1840. Møller.
Lolland-Falsters Stifts-Tidende, 1840-02-28
Rettelser. Den i N 22 af denne Tidende indrykkede Advarsel, er undertegnet Ole Larsen, istedetfor le Hansen. J N 24, Pag. 96, første Spalte 2den Lin, fra Neden: "canter læs: "autes; hvilket herved rettes.
Lolland-Falsters Stifts-Tidende, 1840-03-01
Lollands Falsters Skisk Tidende. No 26.
Lolland-Falsters Stifts-Tidende, 1840-03-01
Søndagen den 1 Marts.
Lolland-Falsters Stifts-Tidende, 1840-03-01
Jndenlandske Efterretninger. Secretariatet for Naadessager har, hedder det i Kjøbenhavnsposten, allerede begyndt at expedere Naadessager. Til Bogholder ved Secretariatet er nemlig bleven udnævnt Hr. Exam. juris Hofgaard, der tidligere har været ansat som Copiisunder Statsgjælden, og til Copiist, en Søstersøn af Statsraadinde Adler, Hr. Cand. juris Hedemann, som i Foraaret 1839 bestod den theoretisk juridiske Examen med Characteren Non contemnendus, og først i forrige Efteraar, efter en høist langvarig Censur i en heel Time, var saa heldig at knibe sig til et Hand, ligesom han ved den juridisk practiske Examen erholdt Characteren Handillandabilis. Vi undlade ikke i den Anledning at fremkomme med vore oprigtige Lykønskninger. Vi lykønske saaledes Hr. Hofgaard til nu at være bleven ansat ved Naadessagerne, for hvilke han upaatvivlelig har langt større Anlæg, end for Retssager, ved hvis Procedering for Hof= og Stadsretten han, som bekjendt, har erhvervet sig Navn for en ikke almindelig Udygtighed. Vi lykønske fremdeles Hr. Hedemann, fordi han paa en Tid, da de færreste med ham samtidige Candidater ville være istand til at nære sig af Andet end Resignation har været saa heldig ikke at have mindste Grund til at beklage sine iøvrigt saa beklagelsesværdige Examina. Endelig lykønske vi Secretariatet for Naadessager, fordi det har været saa heldig at blive beklædt med to for deres Dygtighed saa almeenerkjendte Subjecter. Foruden disse Ansættelser har dette Secretariat tillige erholdt en Volonteur i en Person, navnlig Peter Schou, der efter et i forrige Aar mislykket Forsøg paa at absolvere dansk juridisk Examen, fremdeles aspirerer til at erholde Prædicatet Examinatus juris, og i Hr. Krigsassessor Tullstrup en Fuldmægtig, der aldeles ingen Exammen har, men tidligere har været paa det saakaldte Bülows Contoir.
Lolland-Falsters Stifts-Tidende, 1840-03-01
Det ved Eckernforde forøvede Postrøveri og Mord har foranlediget en Holstener til i Jtzeboer Wochenblatt paany at optage en gammel Jdee, ved at foreslaae, at de for den offentlige Sikkerhed farlige Forbrydere, i Stedet for at straffes og søges forbedrede i Landet, skulde deporteres til Kysten Guinea. Vore Establissementer der, mener han, lode sig vel indrette til en Straffecoloni. Vel er Klimaet usundt, og der døer næsten hvert Aar en ung Gouverneur og andre brave Folk, men Dødeligheden blandt den ringere Classe er ikke saa stor, og legemligt Arbeide gjør maaskee Faren mindre. Men tilføier han, skulde en saadan Plan ikke kunne lade sig realisere, saa sælge man hellere besiddelserne der til England og Holland. De ere os dog til ingen reel Nytte, og mangen ung brugbar Mands Liv vilde da være bevaret for Samfundet. (Kbhpst.)
Lolland-Falsters Stifts-Tidende, 1840-03-01
Jfølge den skeete Opfordring og Bidrag til at reise et Monument paa Skolemanden Jens Bertel Møllers Grav er ialt bleven indsamlet 26 Rbd., omtrent Halvdelen i Helsingør og det Øvrige i Hovedstaden. De i Helsingør værende Contribuentere have i en nyligen afholdt Forsamling valgt Dhrr. Adjunct Schow, Cancellieraad Olrik og Cand. theol. Andersen til som Comitee at forestaae Udførelsen af nærværende Forehavende. Vi tvivle iøvrigt ikke om, at der vil blive givet de Bidragydende i Kjøbenhavn Leilighed til at yttre sig om Plan og Tegning til Mindemærket. (Hels. Av.) Embeds-Cumulation er i den senere Tid oftere omtalt, og Kbhpst." meddeler, som et nyt Exempel herpaa, at Dr. philos. Provst Schack er Medlem af Directionen for Almue- og Borger-Skolevæsenet i Kjøbenhavn og tillige Medlem af Skolecommissionen for Vor Frelsers Sogn. Provst Schack befinder sig saaledes i en Stilling, at han som Directionsmedlem kan komme til at bedømme sit Forhold som Commissionsmedlem. Men da det ved Cancelliskrivelse af 3die Decbr. 1814 er befalet, at istedetfor Provsterne i Frue og Holmens Prov stier, som Medlemmer af ovennævnte Direction, skal en anden af Sognets Præster være Medlem af de bemeldte Direction underordnede Skolecommissioner i Frue og Holmens Menigheder, saa maa det samme, der gjælder for Sognepræsterne ved disse Menigheder, naturligviis ogsaa gjælde for Sognepræsten i Vor Frelsers Sogn.
Lolland-Falsters Stifts-Tidende, 1840-03-01
Det er af flere fremmede Blade bekjendt, at man i England har opfundet en Maade at forfærdige Klæde paa, uden enten at karte, spinde, eller væve det; men blot ved en Slags Sammen filtring, der rimeligviis ligner den ved Hattefabricationen brugelige Fremgangsmaade. Prøver af Klæde, tilvirket paa denne Maade, forefindes nu i Kjøbenhavn, og det skal udmærke sig ved rene Farver, Tæthed, Blødhed, Elasticitet, og, efter hvad der paastaaes, ogsaa ved sin Styrke. Men hvad der især gjør Opfindelsen mærkværdig, er den næsten utrolig billige Priis af 8 a 12 s. pr. Alen, for hvilken Priis det siges at skulle kunne leveres. (Fædrel.)¬
Lolland-Falsters Stifts-Tidende, 1840-03-01
Et kjøbenhavnsk Studentersamfund har nu formelt organiseret sig. Bestyrelsen skal overdrages til 15 (endnu ikke kaarne) Repræsentanter, der vælges paa 2 Aar og hvoraf de 8 afgaae ved Slutningen af første, og Resten ved Slutningen af andet Aar. Med Hensyn til Optagelsen vedtoges, at Embedsmænd med Bestalling og næringsdrivende Borgere med Borgerskab ikke kunne blive Medlem(Berl. Av.) mer.
Lolland-Falsters Stifts-Tidende, 1840-03-01
Af Fædrelandet erfares, at Opmudrings væsenet i Kjøbenhavn, der bestyres af Grev Trampe, og en Assistent, koster aarlig omtrent 50,000 Rbd.
Lolland-Falsters Stifts-Tidende, 1840-03-01
Deputationen fra det holsteenske Ridderskab er kommen tilbage fra Kjøbenhavn. Den skal ikke have faaet noget Tilsagn om Privilegiernes Stadfæstelse, men forøvrigt være modtaget meget naadigt.
Lolland-Falsters Stifts-Tidende, 1840-03-01
J Sydsjællands Avis læser man følgende: Jdag (den 19de) blev i Nestved, efter Reqvisition af en herboende Kjøbmand, den saakaldede Papiir kudsk fra Kjøge anholdt paa Østergade her i Byen, med et Læs, bestaaende deels af Skrive og deels Trykpapiir samt Papper, hvoraf han gjorde Udsalg idet han kjørte omkring paa Gaderne og falbød Læssets Jndhold. Samtlige Varer bleve, for saavidt de ikke vare udsolgte, anholdte af Politiet og Tiltale vil rimeligviis blive anstillet mod Kudsken eller dennes Huusbond for uberettiget Næringsbrug.
Lolland-Falsters Stifts-Tidende, 1840-03-01
Efter Kieler Corr." skal den kongelige General-Postdirection have foranstaltet, at indtil videre skal enhver om Aftenen eller om Natten afgaaende kongelig Fragtpost, om den endog kun bestaaer af een Vogn, ledsages af en Militairescorte.
Lolland-Falsters Stifts-Tidende, 1840-03-01
Foranlediget af en i No. 23 af denne Tidende, og Byfoged v. Hadelns Udnævnelse til Byskriver i Helsingøer, optagen Meddelelse, i hvilken sidstnævnte Embedes Jndtægter ere anslaaede til mellem 5 og 6000 Rbd. aarlig, berigtiger nu Hels. Av. det saaledes: at Byskriver-Embedets Brutto Jndtægter, ifølge en Opgjørelse for 5 af de seneste Aar, andrage i Gjennemsnit circa 3200 Rbd. aarligt og for enkelte Aar ikkun circa 2200 Rbd. Udgifterne til Contoirhold, Protocoller osv. kunne ansættes til 800 Rbd. aarligt.
Lolland-Falsters Stifts-Tidende, 1840-03-01
Søndagen den 23de Februar hændte det sig i Nakskov, at tvende Børn, Sønner af Skipper J. Hansen, ved at gaae paa Jis paa Strømmen, faldt igjennem, hvorved det ene druknede. Det andet Barn havde upaatvivlelig maattet friste samme Skjæbne, hvis ikke et ungt Menneske, en Søn af Sømand Lars Hansen, var ilet til, og, med en Aare i hver Haand, vovet sig ud paa den farlige Jis. Denne brast under ham, og det lykkedes ham kun ved yderste Anstrængelse og største Livsfare i Vandet mellem Jisstumper, at frelse Barnet fra den ellers uundgaaelige Død. Dette unge Menneskes raske og ædle Handling fortjener almindelig (Meddeelt.) Paaskjønnelse.
Lolland-Falsters Stifts-Tidende, 1840-03-01
Mariboe tæller nu 1356 Jndbyggere, og Byens Folkemængde, der i Aaret 1834 beløb sig til 1235, er saaledes forøget med 121 Jndivider.